Gustas Jarusevičius

**Gustas Jarusevičius** (g. 2003 m. gegužės 23 d.) – Lietuvos futbolininkas, puolėjas.

## Karjera
2017 m. žaisdavo Alytaus SRC ekipoje, kartais atstovaudavo Alytaus „Dainavai“ Pirmoje lygoje. 2017 m. sužaidė 3 rungtynes Pirmoje lygoje bei kartą LFF taurės turnyre.
  
2018 m. būdamas penkiolikos metų atstovavo Alytaus „Dainavai“ Pirmoje lygoje. Jaunasis žaidėjas atkreipė „Žalgirio“ dėmesį.

### FK Žalgiris
Nuo 2019 m. kviestas į pagrindinę „Žalgirio“ sudėtį. Žaidė A lygoje ir Pirmoje lygoje atstovaudamas Žalgiris B komandai.

2019 m. lapkričio 22 d. įvykusiose rungtynėse tarp Vilniaus „Žalgirio“ ir Klaipėdos „Atlanto“ pasižymėjo dviem įvarčiais. Pirmą kartą Vilniaus „Žalgirio“ startinėje sudėtyje pasirodęs šešiolikmetis šeštą rungtynių minutę išnaudojo progą ir išvedė žalgiriečius į priekį (1–0), o pirmojo kėlinio pabaigoje išnaudojo dar vieną progą ir padidino rezultatą iki 3–0. Galutinis šių rungtynių rezultatas buvo 5–0 vilniečių naudai. Iš viso 2019 m. A lygos sezone sužaidė penkerias rungtynes, per kurias pasižymėjo dviem įvarčiais.

2021 m. rugpjūčio 9 d. A lygos rungtynėse prieš Gargždų „Bangą“ pelnė trečią rungtynių įvartį (3:0). Šios rungtynės buvo išskirtinės tuo, kad vyr. treneris Vladimiras Čeburinas startinėje sudėtyje nerado vietos lietuviams. Rungtynes pradėjo vien legionieriai. G.Jarusevičius pasirodė po keitimo 60 min., o 69 pelnė įvartį. Galutinis rungtynių rezultatas 3:0 žalgiriečių naudai.

2021 m. rugpjūčio 29 d. rungtynėse prieš DFK Dainava pasižymėjo pelnydamas įvartį ir įtvirtino rezultatą (4:2); žalgiriečiai nugalėjo varžovus rezultatu 4:2.

2021 m. lapkričio 28 d. rungtynėse prieš FC Džiugas pasirodė po keitimo ir pasižymėjo pelnydamas įvartį. Po tikslaus smūgio žalgiriečiai išsiveržė į priekį 3-2.

2021 m. gruodžio mėn. su žaidėju pasirašyta nauja dvejų metų sutartis.

### FK Transinvest
2024 m. vasario 20 d. tapo žinoma, kad futbolininkas palieka Vilnaus Žalgirį ir karjerą tęs Vilniaus rajono Transinvest klube.

2024 m. kovo 3 d. debiutavo A lygos rungtynėse prieš Kauno rajono Hegelmann klubą. Po permainingos kovos pergalę rezultatu 3-2 šventė „Transinvest“ klubas. Gustas Jarusevičius šiame susitikime pasirodė po keitimo 57 minutę ir žaidė iki finalinio švilpuko.

2024 m. kovo 21 d. pelnė įvartį rungtynėse prieš „Panevėžio“ klubą. Gustas Jarusevičius rungtynes pradėjo startinėje sudėtyje, 53 min. užsidirbo geltoną kortelę, o 69 min. pelnė įvartį ir išlygino rezultatą. Sisitikimas baigėsi lygiosiomis 1-1.

### FK Žalgiris
2025 m. sausio 8 d. paskelbta, kad futbolininkas grįžta į Vilniaus „Žalgirį“.

2025 m. kovo 2 d. pasižymėjo įvarčiu A lygos rungtynėse prieš Telšių „Džiugą“. Po Hadžio įvarčio 16 minutę žalgiriečiai išsiveržė į priekį (1-0), varžovai išlygino rezultatą, o po Jarusevičiaus įvarčio nugalėjo vilniečiai rezultatu 2-1.

## Statistika
; A lygos statistika

Spalvų reikšmės: 
: rungtyniavo A lygoje;

## Rinktinės
Kitados buvo kviečiamas į jaunimo rinktines. 

2019 m. rugsėjo 27 d. rungtynėse prieš Švedijos U–17 pasižymėjo įvarčiu. Po jo pelnyto įvarčio lietuviai pirmavo 1–0, bet persvaros išlaikyti nepavyko ir buvo pralaimėta rezultatu 2–4. Su danų ekipa pasirodė rungtynių pabaigoje (86 min.). O su Farerų salų U–17 žaidė nuo rungtynių pradžios ir pasižymėjo dviem įvarčiais (rungtynių pabaigoje pelnė 11 m. baudinį). Viso U-17 rinktinėje įmušė 5 įvarčius per 9 rungtynes.

2021 rugsėjo 3 d., būdamas 18 metų, debiutavo U-21 rinktinėje prieš Slovakijos U-21. Viso U-21 rinktinėje sužaidė 6 rungtynes.

## Pasiekimai
**Su [[FK Žalgiris]]**
* **[[A lyga]]**
: čempionas: 2020, 2021, 2022 m.;
: vicečempionas: 2019 m.
* **LFF taurės laimėtojas**: 2021, 2022 m.
*  **Supertaurės laimėtojas**: 2020, 2025 m.

**Su [[DFK Dainava]]**
* Pirmos lygos antra vieta: 2018 m.

## Išnašos

## Nuorodos
* toplyga.lt svetainė
* SOCCERWAY
* FK ŽALGIRIS
* Transfermarkt
* lietuvosfutbolas.lt
* Globalsportsarchive